**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Το **Φυσικό Αντικείμενο** της σύμβασης είναι η εκπαίδευση/μάθηση του ανθρώπινου δυναμικού του Πανεπιστημίου Ιωαννίνων (ΠΙ) σε θέματα ποιότητας, στοχεύοντας μέσω της εκπαίδευσης στην απόκτηση σχετικής γνώσης καθώς και στην απόκτηση αίσθησης ευθύνης σχετικά με τη συνεχή βελτίωση της ποιότητας. Ο στόχος της συγκεκριμένης δράσης είναι η εκπαίδευση όλων των ομάδων που εμπλέκονται στη διασφάλιση ποιότητας στο ΠΙ (Μέλη οργάνων Διοίκησης, μέλη ΜΟΔΙΠ, μέλη ΟΜΕΑ, Προϊστάμενοι οργανικών μονάδων (Πρόεδροι Τμημάτων, Κοσμήτορες), Ακαδημαϊκό προσωπικό, Διοικητικό προσωπικό (Προϊστάμενοι Διευθύνσεων, Προϊστάμενοι Τμημάτων, Προσωπικό ΜΟΔΙΠ), φοιτητές, γύρω από θέματα διασφάλισης ποιότητας που αφορούν τη λειτουργία του ΠΙ με βάση τα ακόλουθα επιδιωκόμενα μαθησιακά αποτελέσματα:

* Ο εμπλουτισμός και η αναβάθμιση του επιπέδου των γνώσεων του ανθρώπινου δυναμικού σε θέματα ποιότητας.
* Η ανάπτυξη δεξιοτήτων του ανθρώπινου δυναμικού σε νέες μεθόδους και τεχνικές βελτίωσης της ποιότητας με γνώμονα την συνεχή βελτίωση του παρεχόμενου έργου του Πανεπιστημίου.
* Η αναθεώρηση και η αλλαγή του επιπέδου στάσεων-συμπεριφορών των εργαζομένων σε αλλαγές στις εσωτερικές διαδικασίες του Πανεπιστημίου, συμβατές με τη διοίκηση ποιότητας.

Ο Ανάδοχος θα πρέπει να διαμορφώσει το κατάλληλο εκπαιδευτικό υλικό ανάλογα με την ομάδα εκπαιδευόμενων που απευθύνεται (ακαδημαϊκό προσωπικό – ερευνητές, διοικητικό προσωπικό, φοιτητές κα). Για τη διαμόρφωση του υλικού ο Ανάδοχος θα πρέπει να αναζητήσει καλές πρακτικές που συναντώνται σε αντίστοιχα προγράμματα στην Ελλάδα και το εξωτερικό, ENQA, EUA EQAF, καθώς επίσης και να ανταλλάξει τεχνογνωσία με άλλα ακαδημαϊκά ιδρύματα.

Παράλληλα, ο Ανάδοχος μέσω ερωτηματολογίου θα ανιχνεύσει τις επιμορφωτικές ανάγκες των διαφορετικών ομάδων, ώστε να υπάρχει και bottom-up πληροφόρηση για τα θέματα που τις ενδιαφέρουν.

Τέλος, ο Ανάδοχος θα πρέπει να διαμορφώσει και να παρουσιάσει το σχέδιο δράσης και το χρονοδιάγραμμα ενεργειών για την εκπαίδευση του ανθρώπινου δυναμικού, με βάση το οποίο θα υλοποιηθεί το αντικείμενο της σύμβασης.

Ειδικότερες τεχνικές και λειτουργικές απαιτήσεις, στις οποίες θα πρέπει να ανταποκρίνεται ο εξωτερικός ανάδοχος που θα επιλεγεί για την υλοποίηση των υπηρεσιών εκπαίδευσης, συνοψίζονται στα εξής:

Για τη διεξαγωγή όλων των εκπαιδευτικών εκδηλώσεων ο Ανάδοχος δύναται να αξιοποιήσει τους χώρους του Πανεπιστημίου Ιωαννίνων.

1. Οι υπηρεσίες εκπαίδευσης να μπορούν να παρέχονται μέσω σύγχρονης ή ασύγχρονης τηλεκπαίδευσης, λόγω των συνεχιζόμενων ειδικών συνθηκών της πανδημίας.

2. Οι υποψήφιοι ανάδοχοι θα πρέπει να έχουν τη δυνατότητα να παρέχουν μαθήματα τηλεκπαίδευσης σε κατάλληλα παραμετροποιημένη web πλατφόρμα τηλεκπαίδευσης και ειδικά διαμορφωμένο εκπαιδευτικό περιεχόμενο με διαδραστικά στοιχεία (αφήγηση, ερωτήσεις-απαντήσεις, χρήση σεναρίων, πραγματικών περιπτώσεων, ασκήσεις κ.λπ.), με σκοπό την επίτευξη υψηλού βαθμού κατανόησής του από τους συμμετέχοντες.

3. Τα μαθήματα που θα προσφερθούν θα πρέπει να βασίζονται τόσο στο επιστημονικό θεωρητικό υπόβαθρο του αντικειμένου όσο και σε πρακτικές εφαρμογές. Μπορούν να καλύπτουν θέματα, τα οποία εμπίπτουν στο πεδίο των διοικητικών επιστημών, όπως:

**Α) Διοίκηση Ποιότητας**

* Θεωρία, γενικές αρχές και τρόποι εφαρμογής
* Συστήματα διασφάλισης ποιότητας και πρότυπα απαιτήσεων ποιότητας

**Β) Βασικές αρχές μάνατζμεντ και οργανωσιακή συμπεριφορά**

* Στρατηγική διοίκηση και διοίκηση ποιότητας
* Ανάλυση και επιλογή στρατηγικής
* Επιχειρησιακός προγραμματισμός
* Οικονομικός προγραμματισμός και διάθεση πόρων
* Διοίκηση και διαχείριση ανθρώπινου δυναμικού
* Αξιολόγηση κινδύνων

**Γ) Διασφάλιση ποιότητας στην εκπαίδευση**

* Διαχείριση ακαδημαϊκών επιδόσεων
* Ακαδημαϊκή διακυβέρνηση
* Σύνδεση σπουδών με την αγορά εργασίας και την κοινωνία (community engagement)
* Διαχείριση κρίσεων - Εκπαίδευση ακαδημαϊκών συμβούλων
* Ευαισθητοποίηση σε θέματα ΑμεΑ – προσβασιμότητα στην εκπαίδευση
* Χρήση νέων τεχνολογιών στην εκπαίδευση

**Δ) Διασφάλιση ποιότητας στην έρευνα**

* Αξιοποίηση ευκαιριών χρηματοδότησης
* Παραγωγή και αξιοποίηση καινοτομίας
* Μεταφορά τεχνολογίας και διαχείρισης περιουσιακών δικαιωμάτων
* Δημοσιότητα και διάχυση ερευνητικών αποτελεσμάτων

Οι υποψήφιοι ανάδοχοι θα πρέπει:

1. Να έχουν τη δυνατότητα να τροποποιήσουν και να εφαρμόσουν το εκπαιδευτικό περιεχόμενο ανάλογα με τις υποδείξεις του ΠΙ ή της ΕΘΑΑΕ (Εθνική Αρχή Ανώτατης Εκπαίδευσης).

2. Να προσφέρουν τη δυνατότητα εφαρμογής διαδικασίας πιστοποίησης των συμμετεχόντων με σαφείς όρους και προϋποθέσεις.

3. Να μπορούν να ανταποκριθούν άμεσα με κατάλληλο εκπαιδευτικό υλικό προσαρμοσμένο στη φυσιογνωμία και στις ειδικότερες απαιτήσεις των ΑΕΙ.

4. Να διαθέτουν αντίστοιχη πολυετή εμπειρία παροχής υπηρεσιών εκπαίδευσης ή συμβουλευτικής για οργανισμούς/επιχειρήσεις σε εθνικό ή διεθνές επίπεδο.

5. Να μπορούν να χορηγούν Βεβαίωση Παρακολούθησης Εκπαίδευσης για το κάθε πρόγραμμα ξεχωριστά.

6. Να δίνουν στους συμμετέχοντες τη δυνατότητα αξιολόγησης της διαδικασίας επιμόρφωσης, μέσω ερωτηματολογίων, τα αποτελέσματα των οποίων θα γνωστοποιούνται στη ΜΟΔΙΠ του ΠΙ.

Παρακάτω παρουσιάζεται πίνακας, ο οποίος περιλαμβάνει τον ελάχιστο αριθμό των επωφελούμενων ανά ομάδα πληθυσμού και τον ελάχιστο αριθμό των ωρών.

Θεματικές ανά ομάδα-στόχο:

|  |  |
| --- | --- |
| **ΕΝΔΕΙΚΤΙΚΕΣ ΘΕΜΑΤΙΚΕΣ ΕΝΟΤΗΤΕΣ** | **ΟΜΑΔΑ-ΣΤΟΧΟΣ** |
| **Διοίκηση Ποιότητας**   * Θεωρία, γενικές αρχές και τρόποι εφαρμογής * Συστήματα διασφάλισης ποιότητας και πρότυπα απαιτήσεων ποιότητας | Μέλη οργάνων Διοίκησης (Αντιπρυτάνεις), Προϊστάμενοι Διευθύνσεων και Τμημάτων, Μέλη ΜΟΔΙΠ, Μέλη ΟΜΕΑ, Κοσμήτορες, Πρόεδροι, Ακαδημαϊκό Προσωπικό, Διοικητικό Προσωπικό, (ενδεικτικός αριθμός εκπ/νων: 150-250, ανθρωποώρες εκπαίδευσης: 60) |
| **Βασικές αρχές μάνατζμεντ και οργανωσιακή συμπεριφορά**   * Στρατηγική διοίκηση και διοίκηση ποιότητας * Ανάλυση και επιλογή στρατηγικής * Επιχειρησιακός προγραμματισμός * Οικονομικός προγραμματισμός και διάθεση πόρων * Διοίκηση και διαχείριση ανθρώπινου δυναμικού * Αξιολόγηση κινδύνων | Μέλη οργάνων Διοίκησης (Αντιπρυτάνεις), Προϊστάμενοι Διευθύνσεων και Τμημάτων, Μέλη ΜΟΔΙΠ, Μέλη ΟΜΕΑ, Κοσμήτορες, Πρόεδροι, Ακαδημαϊκό Προσωπικό, Διοικητικό Προσωπικό, (ενδεικτικός αριθμός εκπ/νων: 150-250, ανθρωποώρες εκπαίδευσης: 50) |
| **Διασφάλιση ποιότητας στην εκπαίδευση**   * Διαχείριση ακαδημαϊκών επιδόσεων * Ακαδημαϊκή διακυβέρνηση * Σύνδεση σπουδών με την αγορά εργασίας και την κοινωνία (community engagement) * Διαχείριση κρίσεων - Εκπαίδευση ακαδημαϊκών συμβούλων * Ευαισθητοποίηση σε θέματα ΑμεΑ – προσβασιμότητα στην εκπαίδευση * Χρήση νέων τεχνολογιών στην εκπαίδευση | Ακαδημαϊκό Προσωπικό, Μέλη ΟΜΕΑ, Μέλη ΜΟΔΙΠ (ενδεικτικός αριθμός εκπ/νων: 200, ανθρωποώρες εκπαίδευσης: 150)  Φοιτητές (ενδεικτικός αριθμός εκπ/νων: 200, ανθρωποώρες εκπαίδευσης: 60) |
| **Διασφάλιση ποιότητας στην έρευνα**   * Αξιοποίηση ευκαιριών χρηματοδότησης * Παραγωγή και αξιοποίηση καινοτομίας * Μεταφορά τεχνολογίας και διαχείρισης περιουσιακών δικαιωμάτων * Δημοσιότητα και διάχυση ερευνητικών αποτελεσμάτων | Ακαδημαϊκό Προσωπικό (ενδεικτικός αριθμός εκπ/νων: 150, ανθρωποώρες εκπαίδευσης: 100) |

Συνολικός ενδεικτικός αριθμός επιμορφούμενων: 850-1050

**Παραδοτέα:**

Π1.1: Αναφορές Εκπαίδευσης/Επιμόρφωσης ανά θεματολογία και ομάδα εκπαιδευομένων

Π1.2: Υλικό Επιμόρφωσης ανά θεματολογία και ομάδα εκπαιδευομένων

Π1.3: Παρουσιολόγια επιμορφώσεων

Π1.4: Αξιολόγηση επιμορφώσεων από εκπαιδευόμενους

Για τα επιμέρους στάδια παροχής υπηρεσιών ή υποβολής των παραδοτέων ορίζονται τμηματικές /ενδιάμεσες προθεσμίες ως εξής:

|  |  |
| --- | --- |
| **Φάσεις** | **Παραδοτέα** |
| 1η | Σχέδιο Δράσης και χρονοδιάγραμμα ενεργειών |
| 2η | * Αναφορά εκπαίδευσης/επιμόρφωσης ανά θεματολογία και ομάδα εκπαιδευομένων * Υλικό επιμόρφωσης ανά θεματολογία και ομάδα εκπαιδευομένων * Υλοποίηση επιμορφώσεων - Παρουσιολόγια επιμορφώσεων * Αξιολόγηση επιμορφώσεων από εκπαιδευόμενους |
| 3η | * Αναφορά εκπαίδευσης/επιμόρφωσης ανά θεματολογία και ομάδα εκπαιδευομένων * Υλικό επιμόρφωσης ανά θεματολογία και ομάδα εκπαιδευομένων * Υλοποίηση επιμορφώσεων - Παρουσιολόγια επιμορφώσεων * Αξιολόγηση επιμορφώσεων από εκπαιδευόμενους |
| 4η | * Αναφορά εκπαίδευσης/επιμόρφωσης ανά θεματολογία και ομάδα εκπαιδευομένων * Υλικό επιμόρφωσης ανά θεματολογία και ομάδα εκπαιδευομένων * Υλοποίηση επιμορφώσεων - Παρουσιολόγια επιμορφώσεων * Αξιολόγηση επιμορφώσεων από εκπαιδευόμενους |

Τόπος παράδοσης είναι το ΠΙ και ο μέγιστος χρόνος παράδοσης από την υπογραφή της σύμβασης είναι οι τέσσερις (4) μήνες.

Οι ακριβείς ημερομηνίες και οι ώρες κατά τις οποίες θα λάβουν χώρα οι εκδηλώσεις θα οριστούν κατόπιν σχετικής υπόδειξης από την αναθέτουσα αρχή.

Λαμβάνοντας υπόψη τις δυσμενείς συνθήκες που διαμορφώνονται βάσει των εξελίξεων της πανδημίας Covid-19, οι εκπαιδευτικές εκδηλώσεις δύνανται να πραγματοποιηθούν και διαδικτυακά μέσω πλατφόρμας τηλεδιάσκεψης, κατόπιν σχετικής υπόδειξης της Αναθέτουσας Αρχής.

**ΜΕΡΟΣ Β- ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση περιλαμβάνεται στο έργο με τίτλο «ΜΟΔΙΠ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ» με κωδικό Επιτροπής Ερευνών «83030» και κωδικό MIS «5129057».

Το έργο έχει ενταχθεί στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020» και στον Άξονα Προτεραιότητας «Βελτίωση της ποιότητας και αποτελεσματικότητας του Εκπαιδευτικού Συστήματος». Η πράξη συγχρηματοδοτείται από το Ευρωπαϊκό Κοινωνικό Ταμείο (ΕΚΤ).

Η εν λόγω Προμήθεια εντάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): 80400000-8. Η εκτιμώμενη καθαρή αξία της σύμβασης ανέρχεται στο ποσό των 40.322,58€ ήτοι συνολικής αξίας 50.000,00€ συμπεριλαμβανομένου ΦΠΑ 24% όπως αναλυτικά περιγράφεται στον κατωτέρω πίνακα.

|  |  |  |  |
| --- | --- | --- | --- |
| **Περιγραφή Παρεχόμενης Υπηρεσίας** | **Τιμή χωρίς Φ.Π.Α. (€)** | **Φ.Π.Α. (24%)** | **ΤΙΜΗ ΜΕ Φ.Π.Α.** **(€)** |
| Εκπαίδευση ομάδων του ανθρώπινου δυναμικού σε θέματα διασφάλισης ποιότητας και τους τρόπους εφαρμογής της | 40.322,58 | 9.677,42 | 50.000,00 |
| **ΣΥΝΟΛΟ:** | **40.322,58** | **9.677,42** | **50.0000,00** |

**Η διάρκεια της σύμβασης ορίζεται σε τέσσερις (4) μήνες, από την ημερομηνία υπογραφής της σύμβασης.**

O Συντάξας των Τεχνικών Προδιαγραφών

Καθηγητής Σταύρος Νικολόπουλος

Αντιπρύτανης

Πανεπιστήμιο Ιωαννίνων